रोप स्कीपिंग में मप्र को पहले ही दिन स्वर्ण
मप्र की आयुषी नामदेव ने पहले दिन रोपस्कीपिंग में शानदार प्रदर्शन करते हुए 61वें राष्ट्रीय शालेय खेलकूद में प्रदेश को स्वर्ण पदक दिला दिया। रोपस्कीपिंग में एक स्वर्ण के अलावा एक रजत और दो कांस्य पदक भी आए। जबकि तलवारबाजी में मप्र के अंकुर जैन, शंकर, विजय वासू तथा हर्शल, पी साई, और अब्दुल की टीम ने दो पदक पक्के कर लिए हैं। सभी सेमीफाइनल में प्रवेश कर गए है। रोपस्कीपिंग और तलवारबाजी के अलावा हाॅकी में मप्र को केवीएस से 1-1 ड्रा खेलना पड़ा है।
माॅडल स्कूल में आयोजित रोप स्कीपिंग में मप्र की आयुषी ने 80.3 को स्कोर करते हुए स्पीड स्प्रिंट 30 सेकंड में स्वर्ण जीता। इसका रजत छत्तीसगढ़ की उर्वशी ने तथा कांस्य महाराष्ट्र की प्रिया सूर्यवंशी के नाम रहा। आयुषी के अलावा रोप स्कीपिंग में मप्र की आस्था बाहेती ने रजत, वेदिका वर्मा और साहिल लाड ने कांस्य जीते। इधर टीटी नगर स्टेडियम में खेली जा रही तलवारबाजी के अंडर-17 बालक वर्ग में अंकुर जैन, शंकर, विजय और वासू की चौकड़ी ने फॉइल में टीम इवेंट में गुजरात और महाराष्ट्र को हरा कर सेमीफाइनल में जगह बनाई। वहीं अंडर-14 में हर्शल, पी साई और अब्दुल की टीम ने सेमीफाइनल में प्रवेश कर लिया है।
इससे पूर्व प्रतियोगिता का उदघाटन गृहमंत्री बाबूलाल गौर ने एसजीएफआई के अध्यक्ष पदमभूषण महाबली सतपाल की अध्यक्षता में किया। इस अवसर पर लोकशिक्षण संचालनालय के संचालक राजेश जैन और बीबी सक्सेना उपस्थित थे।
ध्यानचंद स्टेडियम में हॉकी मुकाबले में हुनर दिखातीं खिलाड़ी।
सुशील कुमार रियो में दिलाएंगे स्वर्ण : सतपाल
बीजिंग और लंदन ओलिंपिक में देश को क्रमश: कांस्य और रजत दिलाने वाले पहलवान सुशील कुमार अगले वर्ष रियो ओलिंपिक में स्वर्ण जीतेंगे। यह बात उनके कोच पदमभूषण महाबली सतपाल ने कही। वे यहां 61वें राष्ट्रीय खेलकूद के उदघाटन समारोह में हिस्सा लेने आए थे। इसी दौरान उन्होंने पत्रकारों से चर्चा करते हुए कहा कि उन्हें पूरा विश्वास है कि सुशील कुमार रियो में अपने पदक का रंग बदलेंगे। अब उनकी बारी स्वर्ण जीतने की है। वह बीजिंग ओलिंपिक में हमें कांस्य और लंदन ओलिंपिक में रजत दिला चुके हैं। प्रो कुश्ती में सुशील कुमार के अचानक हटने संबंधी सवाल के जवाब में उन्होंने कहा कि सुशील ने शायद चोट से बचने के लिए ऐसे किया है। उनका पूरा ध्यान रियो पर है। आखिर योगेश्वर दत्त इस लीग में खेलते हुए चोटिल हो ही गए।
हाॅकी परिणाम एक नजर में
तमिलनाडु- गोवा 2-0
उप्र- जम्मू 13-0
राजस्थान-पांडिचेरी 2-0
केरल-विद्या भारती 19-0
गुजरात-आंध्र 3-0
हरियाणा- हिमाचल 7-0
बालक
उड़ीसा-विद्याभारती 10-0
जम्मू- गोवा 2-0
राजस्थान-केरल 7-1
कर्नाटक-आंध्र 12-1
उत्तराखंड-गुजरात 5-3
मप्र -केवीएस 1-1
awa_Deva hin_Deva awa_Deva hin_Deva hin_Deva bho_Deva hin_Deva hin_Deva awa_Deva awa_Deva bho_Deva mai_Deva bho_Deva awa_Deva npi_Deva bho_Deva awa_Deva bho_Deva bho_Deva bho_Deva npi_Deva